
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 482 

27 Ιουλίου 2012 


ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΚΑΒΑΛΑΣ 
ΔΗΜΟΣ ΘΑΣΟΥ 

Αριθμ. 13325 

Αντικείμενο Διαγωνισμού: «Μεταφορά μαθητών Πρω¬ 
τοβάθμιας και Δευτεροβάθμιας Εκπαίδευσης Δήμου 
Θάσου για το σχολικό έτος 2012-2013» 

Αναθέτουσα Αρχή: ΔΗΜΟΣ ΘΑΣΟΥ 
ΤΗΛ.: 25933 50100 
ΕΑΧ: 25930 23470 

Διαδικασία Διεξαγωγής Διαγωνισμού: Μειοδοτικός δη¬ 
μόσιος διαγωνισμός με ποσοστό έκπτωσης σε ακέραιες 
μονάδες επί τοις εκατό (%)επί του προϋπολογισμού. 

Ισχύουσα Νομοθεσία: Το Π.Δ. 28/80, ο Ν. 3463/06 και 
ο Ν. 3852/10. 

Προϋπολογισμός: 55.254,96 € χωρίς το ΦΠΑ 

Εγγύηση Συμμετοχής: 2% επί του προϋπολογισμού 
του εκάστοτε δρομολογίου για το οποίο κατατίθεται 
προσφορά 

Ημ/νία - Ώρα Λήξης Υποβολής Προσφορών: 

6/8/2012, ώρα 11:00 π.μ. 

Ειδικοί Όροι: 

Γλώσσα Σύνταξης Προσφοράς: Ελληνική 

Ημ/νία Αποστολής Περίληψης Διακήρυξης στην Υπη¬ 
ρεσία Επίσημων Εκδόσεων των Ευρωπαϊκών Κοινοτήτων 
και Ημ/νία Παραλαβής της: Δεν απαιτείται. 

Θάσος, 18 Ιουλίου 2012 

Ο Δήμαρχος 

ΚΩΝ/ΝΟΣ ΧΑΤΖΗΕΜΜΑΝΟΥΗΛ 

-♦- 

( 2 ) 

ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ 
ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΩΝ ΕΡΕΥΝΑΣ 

Αριθμ. Διακήρυξης 14971/19-07-2012 

Ο Ειδικός Λογαριασμός Κονδυλίων'Ερευνας του Πανε¬ 
πιστήμιο Πελοποννήσου διενεργεί Επαναληπτικό Ανοι¬ 
κτό Τακτικό Διαγωνισμό με τίτλο: Προμήθεια Ιδρυματι¬ 
κού Αποθετηρίου (Υποέργο 1) με κριτήριο κατακύρωσης 
την πλέον συμφέρουσα από οικονομική άποψη προσφο¬ 
ρά στο πλαίσιο της Έργου με τίτλο: «ΗΛΕΚΤΡΟΝΙΚΕΣ 
ΥΠΗΡΕΣΙΕΣ ΤΗΣ ΒΙΒΛΙΟΘΗΚΗΣ ΤΟΥ ΠΑΝΕΠΙΣΤΗΜΙΟΥ 


ΠΕΛΟΠΟΝΝΗΣΟΥ», συνολικού προϋπολογισμού εκατόν 
δεκαεπτά χιλιάδων διακοσίων εβδομήντα τεσσάρων 
ευρώ και ογδόντα λεπτών (117.274,80€) μη συμπεριλαμ¬ 
βανομένου του ΦΠΑ 

Ο Διαγωνισμός θα πραγματοποιηθεί στις Τετάρτη 
5.9.2012 και ώρα 11:00 π.μ., στα γραφεία του Ειδικού 
Λογαριασμού Κονδυλίων'Ερευνας του Πανεπιστημίου 
Πελοποννήσου, Τέρμα Καραϊσκάκη (Κτίριο ΟΑΕΔ), 22 
100 στην Τρίπολη. 

Η κατάθεση των προσφορών θα γίνει στο Πρωτό¬ 
κολλο του Ειδικού Λογαριασμού Κονδυλίων'Ερευνας 
του Πανεπιστημίου Πελοποννήσου, Τέρμα Καραϊσκάκη 
(Κτίριο ΟΑΕΔ), 22100 στην Τρίπολη, μέχρι και την Τρίτη 
04/ 09/2012 και ώρα 14:00. 

Κάθε ενδιαφερόμενο νομικό ή φυσικό πρόσωπο ή ένω¬ 
ση ή κοινοπραξία ή συνεταιρισμός, που: 

• είναι εγκατεστημένα στα κράτη - μέλη της Ευρω¬ 
παϊκής Ένωσης (ΕΈ.) ή 

• είναι εγκατεστημένα στα κράτη - μέλη της Συμφω¬ 
νίας για τον Ευρωπαϊκό Οικονομικό Χώρο (ΕΟΧ) ή 

• είναι εγκατεστημένα στα κράτη - μέλη που έχουν 
υπογράψει τη Συμφωνία περί Δημοσίων Συμβάσεων 
(Σ.Δ.Σ.) του Παγκοσμίου Οργανισμού Εμπορίου, η οποία 
κυρώθηκε από την Ελλάδα με το Ν. 2513/97 (ΦΕΚ Α' 
139) υπό τον όρο ότι η σύμβαση καλύπτεται από την 
Σ.Δ.Σ. - ή 

• είναι εγκατεστημένα σε τρίτες χώρες που έχουν 
συνάψει ευρωπαϊκές συμφωνίες με την ΕΈ. ή 

• έχουν συσταθεί με τη νομοθεσία κράτους - μέλους 
της ΕΈ. ή του ΕΟΧ ή του κράτους - μέλους που έχει 
υπογράψει τη Σ.Δ.Σ. ή της τρίτης χώρας που έχει συ¬ 
νάψει ευρωπαϊκή συμφωνία με την ΕΈ. και έχουν την 
κεντρική τους διοίκηση ή την κύρια εγκατάσταση του 
ή την έδρα τους στο εσωτερικό μιας εκ των ανωτέρω 
χωρών μπορεί να καταθέσει προσφορά για το σύνολο 
των υπό προμήθεια ειδών της παρούσας προκήρυξης. 

Οι οικονομικές προσφορές θα αποσφραγιστούν σε 
ημερομηνία που θα καθοριστεί στο μέλλον και την οποία 
θα πληροφορηθούν οι συμμετέχοντες εγγράφως. 

Το υπό προμήθεια είδος είναι η Προμήθεια Ιδρυματι¬ 
κού Αποθετηρίου (Υποέργο 1) με κριτήριο κατακύρωσης 
την πλέον συμφέρουσα από οικονομική άποψη προσφο¬ 
ρά στο πλαίσιο της Έργου με τίτλο: «ΗΛΕΚΤΡΟΝΙΚΕΣ 
ΥΠΗΡΕΣΙΕΣ ΤΗΣ ΒΙΒΛΙΟΘΗΚΗΣ ΤΟΥ ΠΑΝΕΠΙΣΤΗΜΙΟΥ 
ΠΕΛΟΠΟΝΝΗΣΟΥ», συνολικού προϋπολογισμού εκατόν 

δεκαεπτά χιλιάδων διακοσίων εβδομήντα τεσσάρων 
ευρώ και ογδόντα λεπτών (117.274,80€) μη συμπεριλαμ¬ 
βανομένου του καθορίζεται σε πίνακες που αποτελούν 
τμήμα του τεύχους της Διακήρυξης. 

Η Εγγύηση συμμετοχής στο διαγωνισμό είναι ποσού 
ίσου με το 5% επί του προϋπολογισμού της ομάδας ή 
των ομάδων της Διακήρυξης, συμπεριλαμβανομένου του 
Φ.Π.Α., για τις οποίες θα καταθέσει προσφορά. 

Στον Διαγωνισμό δικαιούνται να συμμετέχουν οι ανα- 
φερόμενοι στο άρθρο 6 και 7 του Π.Δ. 118/2007 (ΦΕΚ 
150/2007 τ.Α'): 

α) οι Έλληνες πολίτες 

β) οι Αλλοδαποί 

γ) Τα νομικά πρόσωπα ημεδαπά ή αλλοδαπά 

δ) Οι συνεταιρισμοί 

ε) Οι ενώσεις προμηθευτών που υποβάλουν κοινή 
προσφορά 

Εναλλακτικές προσφορές δεν γίνονται αποδεκτές. 

Η πληρωμή του/των αναδοχών βαρύνει το Πρόγραμ¬ 
μα Δημοσίων Επενδύσεων με τίτλο «ΗΛΕΚΤΡΟΝΙΚΕΣ 
ΥΠΗΡΕΣΙΕΣ ΤΗΣ ΒΙΒΛΙΟΘΗΚΗΣ ΤΟΥ ΠΑΝΕΠΙΤΗΜΙΟΥ 
ΠΕΛΟΠΟΝΝΗΣΟΥ» με (ΣΑΕ) Ε 3458. (Κωδικός Πράξης 
ΣΑ: 2011ΣΕ34580110). 

Το Τεύχος του Διαγωνισμού είναι διαθέσιμο στην ηλε¬ 
κτρονική σελίδα του Πανεπιστημίου νννννν.υορ.ρΓ (Ανα¬ 
κοινώσεις). Πληροφορίες σχετικά με τον διαγωνισμό και 
διευκρινήσεις δίνονται από τους αρμόδιους υπαλλήλους 
του Ειδικού Λογαριασμού Κονδυλίων Έρευνας Θεώνη 
Βασιλείου και Σπυριδούλα Πυρπάρα (τηλ.: 2710-23.03.82, 
2710-23.03.80, ίεχ: 2710-23.03.83, θ-πιαίΙ: ίίΐΘοηί@]υορ.9Γ 
και δργΓραΓ3@υορ.9Γ). 

Τρίπολη, 19 Ιουλίου 2012 

Ο Πρόεδρος της Επιτροπής Ερευνών 
ΚΩΝΣΤΑΝΤΙΝΟΣ ΜΑΣΣΕΛΟΣ 

-♦- 

(3) 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 
ΓΕΝΙΚΗ ΔΙΕΥΘΥΝΣΗ ΑΝΑΠ/ΚΟΥ 
ΠΡΟΓ/ΜΟΥ ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ ΠΈ. ΕΥΒΟΙΑΣ 

Αριθμ. 3891 

1. Η Διεύθυνση Τεχνικών Έργων της Περιφερειακής 
Ενότητας Εύβοιας προκηρύσσει ανοιχτό διαγωνισμό για 
την ανάθεση του έργου «ΕΠΙΣΚΕΥΕΣ ΣΤΟ ΕΙΡΗΝΟΔΙΚΕΙΟ 
ΑΛΙΒΕΡΙΟΥ», με προϋπολογισμό 170.000,00 ΕΥΡΩ. Το 
έργο συντίθεται από τις ακόλουθες κατηγορίες εργα¬ 
σιών: α) κατηγορία ΟΙΚΟΔΟΜΙΚΑ με προϋπολογισμό 
87.779,38 € (δαπάνη εργασιών, ΓΕ και ΟΕ, απολογιστικά 
και απρόβλεπτα), κατηγορία Η/Μ με προϋπολογισμό 
50.232,00 €. 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κλπ) από την έδρα της υπηρεσίας, Λεω¬ 
φόρο Χαϊνά 102 μέχρι την 16/08/2012. Η διακήρυξη του 
έργου έχει συνταχθεί κατά το εγκεκριμένο από τον 
υπουργό ΠΕ.ΧΩ.Δ.Ε. υπόδειγμα τύπου Β. 

Πληροφορίες στο τηλέφωνο 22213 54166, 54165 ΡΑΧ 
επικοινωνίας 22210 85141, αρμόδιος υπάλληλος για επι¬ 
κοινωνία Παρασκευή Μερτύρη. 

3. Ο διαγωνισμός θα διεξαχθεί την 21/08/2012 ημέρα 
Τρίτη και ώρα 10:00 και το σύστημα υποβολής προ¬ 


σφορών είναι ΕΠΙΜΕΡΟΥΣ ΠΟΣΟΣΤΑ ΕΚΠΤΩΣΗΣ του 
άρθρου 6 του Ν. 3669/08 ΣΕ ΣΥΝΔΥΑΣΜΟ ΜΕ ΕΛΕΥ¬ 
ΘΕΡΗ ΣΥΜΠΛΗΡΩΣΗ ΤΙΜΟΛΟΓΙΟΥ του άρθρου 7 του 
Ν. 3669/08. 

4. Στο διαγωνισμό γίνονται δεκτοί: α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμμένοι 
στο Μ.Ε.ΕΠ 3 , που καλύπτουν τις κατηγορίες κα τάξεις του 
έργου, ήτοι τάξεις Α1, Α2,1η στην κατηγορία στην κατη¬ 
γορία ΟΙΚΟΔΟΜΙΚΩΝ 4 και Α1, Α2, στην κατηγορία Η/Μ 
β) αλλοδαποί διαγωνιζόμενοι που αποδεικνύουν ότι κατά 
την τελευταία πενταετία έχουν εκτελέσει έργα παρόμοια 
(ποιοτικά και ποσοτικά) με το δημοπρατούμενος. 

5. Για την συμμετοχή στο διαγωνισμό απαιτείται η 
κατάθεση εγγυητικής επιστολής ύψους 2.760,23 ΕΥΡΩ 
κα ισχύος τουλάχιστον έξι μηνών και τριάντα ημερών, 
μετά την ημέρα διεξαγωγής του διαγωνισμού, δηλαδή 
θα πρέπει να έχουν χρόνο ισχύος τουλάχιστο μέχρι 
την 23/03/2013. Ο χρόνος ισχύος των προσφορών είναι 
180 ημέρες. 

6. Το έργο χρηματοδοτείται από το πρόγραμμα 

Προκαταβολή δεν θα χορηγηθεί. 

7. Το αποτέλεσμα της δημοπρασίας θα εγκριθεί από 
την Διεύθυνση Τεχνικών Έργων Περιφερειακής Ενότη¬ 
τας Εύβοιας. 

Χαλκίδα, 18 Ιουλίου 2012 

Ο Διευθυντής 
ΓΕΩΡΓΙΟΣ ΜΑΡΚΟΥ 

-♦- 

(4) 

ΓΕΝΙΚΟ ΝΟΣΟΚΟΜΕΙΟ ΝΙΚΑΙΑΣ 
«ΑΓΙΟΣ ΠΑΝΤΕΛΕΗΜΩΝ» 

Αριθμ. 31692 

Το Γενικό Νοσοκομείο Νίκαιας «ΑΓΙΟΣ ΠΑΝΤΕΛΕΗ¬ 
ΜΩΝ» προκηρύσσει πρόχειρο διαγωνισμό, με γραπτές 
σφραγισμένες προσφορές και κριτήριο κατακύρωσης 
την χαμηλότερη τιμή: 

Στις 5-9-2012, ημέρα Τετάρτη και ώρα 10:00 μ.μ. 

για την προμήθεια ΔΥΟ (2) ΣΕΡΠΑΝΤΙΝΕΣ για τις 
ΑΤΜΟΓΕΝΝΗΤΡΙΕΣ του Νοσοκομείου, προϋπολογισθεί- 
σας δαπάνης 28.905,00 € συμπεριλαμβανομένου του 
Φ.ΠΑ 

Ο διαγωνισμός θα διενεργηθεί στο Γ ραφείο Προμη¬ 
θειών του Νοσοκομείου. 

Η διακήρυξη Νο 44/2012 μπορεί να παραλαμβάνεται 
όλες τις εργάσιμες ημέρες από 8:00 π.μ. έως 13:30 μ.μ. 
από το Γ ραφείο Προμηθειών του Νοσοκομείου. 

Για κάθε άλλη πληροφορία οι ενδιαφερόμενοι μπορούν 
να απευθύνονται στο Γ ραφείο Προμηθειών κάθε εργάσι¬ 
μη ημέρα και ώρα και στο τηλέφωνο 213 20.77.407-408. 

Νίκαια, 19 Ιουλίου 2012 

Ο Διοικητής 
ΧΡΗΣΤΟΣ ΡΕΣΣΟΣ 

-♦- 

(5) 

ΝΟΜΟΣ ΗΡΑΚΛΕΙΟΥ 

ΔΗΜΟΣ ΧΕΡΣΟΝΗΣΟΥ ΟΙΚΟΝΟΜΙΚΗ ΕΠΙΤΡΟΠΗ 

Αριθμ. 20759 

Ο Δήμος Χερσονήσου Νομού Ηρακλείου διακηρύσ¬ 
σει ότι, εκτίθεται σε Πρόχειρο μειοδοτικό διαγωνισμό, 




ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 

σύμφωνα με τον ΕΚΠΟΤΑ (Υπουργ. Απόφαση 11389/23-3- 
1993), η «προμήθεια μεταχειρισμένου σπαστού φορτωτή 
για δράσεις πυροπροστασίας». 

Ο ενδεικτικός προϋπολογισμός της παραπάνω προ¬ 
μήθειας ανέρχεται στο ποσό των 62.500,00 € μαζί με 
το ΦΠΑ 23% και θα καλυφθεί από ΣΑΤΑ - ΠΟΛΙΤΙΚΗ 
ΠΡΟΣΤΑΣΙΑ. 

Ο διαγωνισμός θα γίνει την 08η του μήνα Αυγούστου 
του έτους 2012, ημέρα Τετάρτη και από ώρα 10.00 (έναρ¬ 
ξη) μέχρι 10:30 (λήξη παράδοσης των προσφορών) στα 
γραφεία του Δήμου Χερσονήσου, στις Γούρνες (πρώην 
Αμερικανική βάση), ενώπιον της αρμόδιας Επιτροπής 
ΕΚΠΟΤΑ. 

Ταχυδρομικές προσφορές γίνονται δεκτές αλλά θα 
πρέπει να έχουν φτάσει στην υπηρεσία του Δήμου με 
ευθύνη του προσφέροντος από την προηγούμενη ερ¬ 
γάσιμη ημέρα. 

Δικαίωμα συμμετοχής στον διαγωνισμό έχουν: 

Οίκοι κατασκευαστές και αντιπρόσωποι των οίκων 
κατασκευής των ζητουμένων. Στο διαγωνισμό, επίσης, 
γίνονται δέκτες προσφορές που αφορούν σε μηχανή¬ 
ματα αλλοδαπής προελεύσεως γνωστών εργοστάσιων 
η εγχώριας κατασκευής, αποδεδειγμένης καλής λει¬ 
τουργικότητας. Θα τηρηθούν οι ισχύουσες διατάξεις 
περί προστασίας της εγχώριας βιομηχανίας. 

Η εγγύηση συμμετοχής ορίζεται σε ποσοστό 5% επί 
της συνολικής προϋπολογισθείσης από την υπηρεσία 
δαπάνης και είναι 3.125,00 € και θα κατατίθεται υπό 
μορφή γραμματίου του Ταμείου Παρακαταθηκών και 
Δανείων ή του ΤΣΜΕΔΕ, ή υπό μορφή εγγυητικής επι¬ 
στολής αναγνωρισμένης τράπεζας. 

Οι ενδιαφερόμενοι μπορούν να λάβουν αντίγραφο της 
αναλυτικής διακηρύξεως (όροι διαγωνισμού) από την 
ιστοσελίδα του Δήμου, μετά από την δημοσίευση της 
προκήρυξης του διαγωνισμού. Πληροφορίες αρμόδιος 
υπάλληλος Κουρλετάκη Μαρία - Ελένη. 

Γ ούρνες, 20 Ιουλίου 2012 

Ο Αντιδήμαρχος Οικον. Υπηρεσιών 
ΙΩΑΝΝΗΣ Θ. ΜΑΣΤΟΡΑΚΗΣ 
-♦- 

( 6 ) 

ΝΟΜΟΣ ΓΡΕΒΕΝΩΝ 
ΔΗΜΟΣ ΔΕΣΚΑΤΗΣ 

Αριθμ. 11578 

Ο Δήμος Δεσκάτης προκηρύσσει ανοικτό Δημόσιο 
μειοδοτικό Διαγωνισμό με σφραγισμένες προσφορές 
για την «ΜΕΤΑΦΟΡΑ ΜΑΘΗΤΩΝ ΠΡΩΤΟΒΑΘΜΙΑΣ & 
ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ ΔΕΣΚΑΤΗΣ 
ΓΙΑ ΤΟ ΣΧΟΛΙΚΟ ΕΤΟΣ 2012-2013» προϋπολογιζόμενης 
δαπάνης πλέον ΦΠΑ, και συνολική απαιτούμενη πίστωση 
125.057,10 με ΦΠΑ, με κριτήριο κατακύρωσης τη χαμη¬ 
λότερη τιμή. 

Ο Διαγωνισμός θα γίνει στο Δημοτικό Κατάστημα 
Δεσκάτης Διεύθυνση Ανδρομάνας 2, στο Γραφείο της 
Τεχνικής Υπηρεσίας την 17 Αυγούστου 2012, ημέρα Πα¬ 
ρασκευή, με ώρα λήξης παράδοσης προσφορών 10:00. 

Αν η δημοπρασία δεν διεξαχθεί, θα γίνει σε νέα ημερο¬ 
μηνία που θα καθορίσει ο Δήμος και θα γνωστοποιήσει 
πέντε (5) τουλάχιστον εργάσιμες ημέρες πριν σε όσους 
έλαβαν τεύχη του διαγωνισμό. 


Το ύψος της εγγύησης συμμετοχής ανέρχεται σε 
ποσοστό 3% επί της προϋπολογισθείσας δαπάνης μη 
συμπεριλαμβανομένου του Φ.Π.Α. για το σύνολο των 
δρομολογίων ή για το μέρος των δρομολογίων που 
αφορά η προσφορά. Αντίγραφα της διακήρυξης, τεύχη 
του διαγωνισμού, το έντυπο οικονομικής προσφοράς 
και πληροφορίες για το διαγωνισμό παρέχονται κατά 
τις εργάσιμες ημέρες και ώρες από το Γραφείο της 
Τεχνικής Υπηρεσίας του Δήμου Δεσκάτης αρμόδιος 
Υπάλληλος Καραστέργιος Ευθύμιος στο τηλέφωνο 
2462351109 και Τζιουβάρας Απόστολος 2462351810 μέχρι 
και πέντε (5) ημέρες πριν την ημερομηνία διενέργειας 
του διαγωνισμού. 

Δεσκάτη, 20 Ιουλίου 2012 

Ο Δήμαρχος 
ΝΙΚΟΛΑΟΣ ΜΙΓΚΟΣ 

-♦- 

(7) 

ΠΑΝΕΠΙΣΤΗΜΙΟ ΘΕΣΣΑΛΙΑΣ 
Αριθμ Διακήρυξης 9078 

Το Πανεπιστήμιο Θεσσαλίας διενεργεί ανοικτό δια¬ 
γωνισμό, με κριτήριο κατακύρωσης τη συμφερότερη 
προσφορά για την προμήθεια εξοπλισμού του Κέντρου 
Δικτύου του Πανεπιστημίου Θεσσαλίας, συνολικού προ¬ 
ϋπολογισμού 35.000,00 € με Φ.Π.Α. 23% σε βάρος της 
πίστωσης του προϋπολογισμού Δημοσίων Επενδύσε¬ 
ων του Πανεπιστημίου Θεσσαλίας, 2005ΣΕ04600069 
(9349-18). 

Ο Διαγωνισμός θα γίνει ύστερα από προθεσμίας σα¬ 
ράντα (40) ημερών (σύμφωνα με το άρθρο 10 παρ. 1 
περ. α του Π.Δ. 118/2007, Πράξη I Τμ. Ελεγ. Συν. 63/93, 
Πρ. Δ Τμ. Ε.Σ. 11/99). 

Η περίληψη της διακήρυξης θα δημοσιευθεί στο Τεύ¬ 
χος Διακηρύξεων Δημοσίων Συμβάσεων. 

Η περίληψη της διακήρυξης αυτή θα δημοσιευθεί στον 
Ελληνικό Τύπο στις 27-07-2012. 

Συνολικός προϋπολογισμός τριάντα πέντε χιλιάδων 
ευρώ (35.000,00 €) συμπεριλαμβανομένου Φ.Π.Α. 23% 
σε βάρος της πίστωσης του προϋπολογισμού Δη¬ 
μοσίων Επενδύσεων του Πανεπιστημίου Θεσσαλίας, 
2005ΣΕ04600069 (9349-18). 

Η ημερομηνία λήξης υποβολής δικαιολογητικών συμ¬ 
μετοχής είναι 03-09-2012 και ώρα 14:00. 

Η ημερομηνία διεξαγωγής του διαγωνισμού είναι 04- 
09-2012 και ώρα 10:00. 

Εγγύηση συμμετοχής στο διαγωνισμό 5% επί της 
προϋπολογισθείσης αξίας με ΦΠΑ για το σύνολο της 
προμήθειας. 

Η λήξη της εγγυητικής συμμετοχής ένα (1) μήνα μετά 
τη λήξη της προσφοράς, ήτοι μέχρι 04-03-2013. Υπάρ¬ 
χουν ειδικές προδιαγραφές. 

Το χρονικό διάστημα δέσμευσης από την προσφορά 
είναι μέχρι 04-02-2013. Δεν γίνονται δεκτές εναλλακτι¬ 
κές προσφορές. 

Η δαπάνη βαρύνει τον προϋπολογισμό Δημοσίων Επεν¬ 
δύσεων του Πανεπιστημίου Θεσσαλίας, 2005ΣΕ04600069 
(9349-18). 

Οι προσφορές αποστέλλονται στα γραφεία του Τμή¬ 
ματος Προμηθειών του Πανεπιστημίου Θεσσαλίας, στο 
Βόλο, Αργοναυτών και Φιλελλήνων, 1ος όροφος, με 
οποιοδήποτε τρόπο και παραλαμβάνονται με απόδει- 

ξη, με την απαραίτητη όμως προϋπόθεση ότι αυτές θα 
περιέλθουν στην Υπηρεσία μέχρι την προηγούμενη της 
ημερομηνίας διενέργειας του διαγωνισμού (03-09-2012) 
και ώρα 14:00'. 

Η προϋπόθεση αυτή ισχύει και για την περίπτωση που 
οι ενδιαφερόμενοι προσκομίσουν οι ίδιοι αυτοπροσώ¬ 
πως και καταθέσουν τις προσφορές τους στην Υπηρε¬ 
σία (δηλαδή και στην περίπτωση αυτή οι προσφορές θα 
πρέπει να κατατεθούν στην Υπηρεσία την προηγουμένη 
της ημερομηνίας διενέργειας του διαγωνισμού). 

Πληροφορίες και αναλυτικές διακηρύξεις μπορούν 
να παίρνουν οι ενδιαφερόμενοι τις εργάσιμες ημέρες 
και ώρες των Δημοσίων Υπηρεσιών, στα γραφεία της 
Υπηρεσίας Προμηθειών του Πανεπιστημίου, στο Βόλο 
και στο τηλέφωνο, 24210- 74626, 74690, επίσης - προς 
διευκόλυνση των ενδιαφερομένων - στο είίθ του Πανε¬ 
πιστημίου (\Λ/\Λ/\Λ/.υΐΙι.ς)ΐ·) βρίσκεται πλήρης και αναλυτική 
διακήρυξη του διαγωνισμού. 

Βόλος, 20 Ιουλίου 2012 

Ο Αντιπρύτανης 
ΜΙΧΑΗΛ Σ. ΖΟΥΜΠΟΥΛΑΚΗΣ 

-♦- 

( 8 ) 

ΦΟΡΕΑΣ ΔΙΑΧΕΙΡΙΣΗΣ ΕΘΝΙΚΟΥ ΔΡΥΜΟΥ ΟΛΥΜΠΟΥ 
Αριθμ. 502 

Ο Φορέας Διαχείρισης Εθνικού Δρυμού Ολύμπου που 
εδρεύει στο Λιτόχωρο Πιερίας, προκηρύσσει δημόσιο 
ανοικτό διεθνή διαγωνισμό για την προμήθεια: 

Τμήμα 1. ΠΡΟΜΗΘΕΙΑ ΗΛΕΚΤΡΟΝΙΚΟΥ ΕΞΟΠΛΙΣΜΟΥ 
ΚΑΙ ΛΟΓΙΣΜΙΚΟΥ 
(Υποέργο 2) 

Τμήμα 2. ΠΡΟΜΗΘΕΙΑ ΟΧΗΜΑΤΟΣ 4X4 ΚΑΙ ΔΙΚΥΚΛΩΝ 
ΜΟΤΟΣΥΚΛΕΤΩΝ ΚΑΙ ΕΞΟΠΛΙΣΜΟΥ 
Υποτμήμα 2.1. ΠΡΟΜΗΘΕΙΑ ΟΧΗΜΑΤΟΣ 4X4 (Υποέργο 
6) Υποτμήμα 2.2. ΠΡΟΜΗΘΕΙΑ ΔΙΚΥΚΛΩΝ ΜΟΤΟΣΥΚΛΕ¬ 
ΤΩΝ ΚΑΙ ΕΞΟΠΛΙΣΜΟΥ (Υποέργο 7) 

Τμήμα 3. ΠΡΟΜΗΘΕΙΑ ΤΗΛΕΣΚΟΠΙΩΝ, ΚΙΑΛΙΩΝ ΚΑΙ 
ΦΩΤΟΓΡΑΦΙΚΟΥ ΕΞΟΠΛΙΣΜΟΥ (Υποέργο 5) 

Τμήμα 4. ΠΡΟΜΗΘΕΙΑ ΕΞΟΠΛΙΣΜΟΥ ΤΟΥ ΚΕΝΤΡΟΥ 
ΠΛΗΡΟΦΟΡΗΣΗΣ ΕΘΝΙΚΟΥ ΔΡΥΜΟΥ (Υποέργο 10) 
στα πλαίσια του έργου «Διαχείριση και Λειτουργία της 
Προστατευόμενης Περιοχής Εθνικού Δρυμού Ολύμπου», 
με κωδικό ΟΠΣ 295466, η χρηματοδότηση του οποίου 
καλύπτεται από πιστώσεις του ΕΠΙΧΕΙΡΗΣΙΑΚΟΥ ΠΡΟ¬ 
ΓΡΑΜΜΑΤΟΣ ΜΑΚΕΔΟΝΙΑΣ-ΘΡΑΚΗΣ 2007-2013, στον 
ΑΞΟΝΑ ΠΡΟΤΕΡΑΙΟΤΗΤΑΣ: ΑΕΙΦΟΡΟΣ ΑΝΑΠΤΥΞΗ ΚΑΙ 
ΠΟΙΟΤΗΤΑ ΖΩΗΣ ΣΤΗΝ ΠΚΜ που χρηματοδοτείται από 
το Ευρωπαϊκό Ταμείο Περιφερειακής Ανάπτυξης. Οι δα¬ 
πάνες των προμηθειών βαρύνουν το Πρόγραμμα Δημο¬ 
σίων Επενδύσεων και συγκεκριμένα τη ΣΑΕΠ0088 με 
κωδικό Πράξης ΣΑ 2010ΕΠ00880035 της ΠΚΜ. Η προκή¬ 
ρυξη αφορά την προστατευόμενη περιοχή του Εθνικού 
Δρυμού Ολύμπου. Γίνονται δεκτές προσφορές για ένα 
ή περισσότερα Τμήματα, σύμφωνα με τους όρους υπο¬ 
βολής προσφορών. Προσφορές ανά υποτμήμα γίνονται 
δεκτές μόνο για το τμήμα 2 και συγκεκριμένα για τα 
υποτμήματα 2.1 κα 2.2 όπως ορίζονται στην παρούσα 
προκήρυξη. Δεν γίνονται δεκτές και απορρίπτονται ως 
απαράδεκτες προσφορές που υποβάλλονται για μέρος 
κάθε Τμήματος ή Υποτμήματος. Εναλλακτικές προσφο¬ 
ρές δεν γίνονται δεκτές. Η διάρκεια υλοποίησης του 


έργου είναι δύο (2) μήνες. Κριτήριο κατακύρωσης είναι η 
πλέον συμφέρουσα από οικονομική άποψη προσφορά. 

Δικαίωμα συμμετοχής στο Διαγωνισμό έχουν τα φυσι¬ 
κά ή νομικά πρόσωπα ή συνεταιρισμοί, που λειτουργούν 
νόμιμα στην Ελλάδα ή σε άλλο κράτος μέλος της Ευ¬ 
ρωπαϊκής Ένωσης (ΕΕ) ή του Ευρωπαϊκού Οικονομικού 
Χώρου (ΕΟΧ) ή σε τρίτες χώρες που έχουν υπογράψει 
τη Συμφωνία Δημοσίων Συμβάσεων του Παγκοσμίου 
Οργανισμού Εμπορίου η οποία κυρώθηκε με το Νόμο 
2513/1997, και ασχολούνται, με αντικείμενο απασχόλησης 
στον κλάδο της εμπορίας/προμήθειας ειδών, τουλάχι¬ 
στον κατά τα τελευταία τρία (3) χρόνια, και έχουν κα¬ 
τάλληλη χρηματοοικονομική επάρκεια (μέσο όρο κύκλου 
εργασιών τις τρεις τελευταίες διαχειριστικές χρήσεις 
ίσο τουλάχιστον με το 100% του προϋπολογισμού του 
Τμήματος ή Υποτμήματος στο οποίο είναι υποψήφιοι. Δι¬ 
καίωμα συμμετοχής έχουν επίσης οι ενώσεις προσώπων 
ή/και κοινοπραξίες που υποβάλλουν κοινή προσφορά. 
Κάθε ενδιαφερόμενος, φυσικό ή νομικό πρόσωπο, μπο¬ 
ρεί να συμμετέχει στο διαγωνισμό είτε μεμονωμένα, 
είτε σε μία μόνο ένωση εταιρειών. 

Ο συνολικός Προϋπολογισμός (χωρίς Φ.Π.Α.) ανέρχεται 
σε 186.323,32 € - εκατόν ογδόντα έξι χιλιάδες τριακόσια 
είκοσι τρία Ευρώ και τριάντα δύο λεπτά (229.177,69€ με 
ΦΠΑ 23%). Αναλυτικά ο προϋπολογισμός κάθε τμήματος 
(χωρίς Φ.Π.Α.) είναι: για το Τμήμα 1 44.917,85€ (55.248,96€ 
με Φ.Π.Α. 23%), για το Τμήμα 2 Υποτμήμα 2.1 13.821,14 € 
(17.000,00€ με Φ.Π.Α. 23%), για το Τμήμα 2 Υποτμήμα 
2.2 15.964,23 € (19.636,00 € με Φ.Π.Α. 23%), για το τμήμα 

3 25.462,60 € (31.319,00 με Φ.Π.Α. 23%) και για το τμήμα 

4 86.157,50 € (105.973,73 με Φ.Π.Α.23%). Οι προσφορές 
θα συνταχθούν στην ελληνική γλώσσα. Οι γενικοί και 
ειδικοί όροι του διαγωνισμού περιγράφονται αναλυτικά 
στο τεύχος της Διακήρυξης. 

Η παραλαβή του τεύχους της Διακήρυξης θα γίνεται 
από το Φορέα Διαχείρισης Εθνικού Δρυμού Ολύμπου, 
Έναντι Δημοτικού Γυμναστηρίου, Τ.Θ. 37, Λιτόχωρο 60 
200 τηλ./φαξ 2352083000 μέχρι 6 (έξι) ημέρες πριν την 
καταληκτική ημερομηνία υποβολής των προσφορών (η 
αποδεδειγμένη παραλαβή των εγγράφων της Διακήρυ¬ 
ξης είναι απαραίτητη για τη συμμετοχή του ενδιαφε¬ 
ρομένου στο Διαγωνισμό). Αρμόδιος υπάλληλος επικοι¬ 
νωνίας: Παππάς Δημήτριος, οπιαίΙ: ίθάοΙγπιρ@οΙθηθί. 9 Γ. 
Το πλήρες κείμενο της Διακήρυξης διατίθεται και στην 
ηλεκτρονική διεύθυνση νννννν.οΙγπιρυδΐά. 9 Γ. 

Καταληκτική ημερομηνία υποβολής των προσφορών 
ορίζεται η 10-09-2012 ημέρα Δευτέρα και ώρα 16:00 
στα γραφεία του Φορέα Διαχείρισης Εθνικού Δρυμού 
Ολύμπου, Έναντι Δημοτικού Γυμναστηρίου, Τ.Θ. 37 Τ.Κ. 
602 00 Λιτόχωρο Ν. Πιερίας. Ημερομηνία διενέργειας 
του διαγωνισμού ορίζεται η 12-09-2012 ημέρα Τετάρτη 
και ώρα 11:00 στον ίδιο τόπο. Προσφορές που θα υπο¬ 
βληθούν μετά την παραπάνω ημερομηνία και ώρα είναι 
εκπρόθεσμες, δεν παραλαμβάνονται ούτε αξιολογούνται 
αλλά επιστρέφονται. Η αποσφράγιση των προσφορών 
θα γίνει παρουσία των προσφερόντων ή των εξουσι¬ 
οδοτημένων εκπροσώπων τους. Ο χρόνος ισχύος των 
προσφορών είναι τέσσερις (4) μήνες από την επομένη 
ημέρα της διενέργειας του διαγωνισμού. 

Οι Προσφέροντες οφείλουν με ποινή αποκλεισμού, 
μαζί με την προσφορά, να καταθέσουν εγγύηση συμ¬ 
μετοχής τους στο διαγωνισμό, της οποίας το ποσό θα 
πρέπει να καλύπτει το 5% της συνολικής προϋπολο- 

γισθείσας δαπάνης με Φ.Π.Α. του Τμήματος ή Υποτμή- 
ματος για το οποίο υποβάλλεται προσφορά, δηλαδή, 
για το Τμήμα 1 : Δύο χιλιάδες επτακόσια εξήντα δύο 
ευρώ (2.762 €), για το Τμήμα 2 Υποτμήμα 2.1 οκτακόσια 
πενήντα ευρώ (850 €), για το Τμήμα 2 Υποτμήμα 2.2 
εννιακόσια ογδόντα δύο ευρώ (982 €), για το Τμήμα 3 
Χίλια πεντακόσια εξήντα έξι ευρώ (1.566 €) και για το 
Τμήμα 4 Πέντε χιλιάδες διακόσια ενενήντα εννέα ευρώ 
(5.299 €). Η εγγύηση συμμετοχής για το σύνολο των 
τμημάτων είναι 11.459 €. 

Η Διακήρυξη στάλθηκε ηλεκτρονικά στην ΕΞΕΕ την 
19-07-2012 

Λιτόχωρο, 20 Ιουλίου 2012 

Ο Πρόεδρος Δ.Σ. 

ΠΑΥΛΟΣ ΑΝΔΡΕΔΑΚΗΣ 

-♦- 

(9) 

ΦΟΡΕΑΣ ΔΙΑΧΕΙΡΙΣΗΣ ΕΘΝΙΚΟΥ ΔΡΥΜΟΥ ΟΛΥΜΠΟΥ 
Αριθμ. 503 

Ο Φορέας Διαχείρισης Εθνικού Δρυμού Ολύμπου στο 
πλαίσιο υλοποίησης της πράξης «Διαχείριση και λει¬ 
τουργία της προστατευόμενης περιοχής Εθνικού Δρυ¬ 
μού Ολύμπου» με κωδικό ΟΠΣ 295466 η χρηματοδότηση 
της οποίας καλύπτεται από πιστώσεις του Επιχειρη¬ 
σιακού Προγράμματος Μακεδονία - Θράκη 2007 -2013 
(Αξονας προτεραιότητας 7-Αειφόρος Ανάπτυξη και ποι¬ 
ότητα ζωής στην ΠΚΜ και Κωδικός Προτεραιότητας 
51-Προώθηση βιοποικιλότητας και φυσικής προστασίας), 
ανακοινώνει την προκήρυξη ανοικτού διαγωνισμού για 
την ανάθεση των υπηρεσιών: 

1) «Παροχή υπηρεσιών καθαρισμού υποδομών» (Προ¬ 
ϋπολογισμός τμήματος 50.000,00€). 

2) «Παροχή υπηρεσιών νομικού συμβούλου» (Προϋπο¬ 
λογισμός τμήματος 22.000,00€). 

Συνολικός προϋπολογισμός: 72.000,00 ευρώ (συμπε¬ 
ριλαμβανομένου Φ.Π.Α.) 

Το έργο έχει εγγράφει στο Πρόγραμμα Δημοσί¬ 
ων Επενδύσεων έτους 2010/ΣΑΕΠ 008/8 με κωδικό 
2010ΕΠ00880035 και χρηματοδοτείται από το Ευρω¬ 
παϊκό Ταμείο Περιφερειακής Ανάπτυξης. 

Κριτήριο κατακύρωσης: Πλέον συμφέρουσα από οι¬ 
κονομική άποψη προσφορά. 

Διάρκεια των συμβάσεων: Από την υπογραφή της σύμ¬ 
βασης έως τη λήξη της προγραμματικής περιόδου ήτοι 
μέχρι τις 31/12/2015. 

Γίνονται δεκτές προσφορές ανά τμήμα. Προσφορές 
που υποβάλλονται για μέρος του τμήματος δεν γίνονται 
δεκτές και απορρίπτονται ως απαράδεκτες. Εναλλακτι¬ 
κές προσφορές δεν γίνονται δεκτές. 

Δικαίωμα συμμετοχής έχουν: Δικαίωμα συμμετοχής 
στο διαγωνισμό έχουν φυσικά ή νομικά πρόσωπα ή συ¬ 
νεταιρισμοί που λειτουργούν νόμιμα στην Ελλάδα ή 
σε άλλο κράτος μέλος της Ευρωπαϊκής Ένωσης (ΕΕ) ή 
του Ευρωπαϊκού Οικονομικού Χώρου (ΕΟΧ) ή σε τρίτες 
χώρες που έχουν υπογράψει τη Συμφωνία Δημοσίων 
Συμβάσεων του Παγκοσμίου Οργανισμού Εμπορίου. Δι¬ 
καίωμα συμμετοχής έχουν επίσης οι ενώσεις ή/και κοι¬ 
νοπραξίες προσώπων που υποβάλλουν κοινή προσφορά, 
εφόσον πληρούν τους όρους που προβλέπονται στο 
Π.Δ. 118/2007. Ο μέσος όρος του κύκλου εργασιών των 
Υποψηφίων Αναδοχών για το σύνολο των τριών (3) τε¬ 


λευταίων διαχειριστικών χρήσεων θα πρέπει να υπερ¬ 
βαίνει το 100% του προϋπολογισμού (συμπεριλαμβανο¬ 
μένου Φ.Π.Α.) του υπό ανάθεση τμήματος. Σε περίπτωση 
που ο Υποψήφιος Ανάδοχος δραστηριοποιείται για χρο¬ 
νικό διάστημα μικρότερο των τριών (3) διαχειριστικών 
χρήσεων, τότε ο μέσος όρος του κύκλου εργασιών για 
όσες διαχειριστικές χρήσεις δραστηριοποιείται, θα πρέ¬ 
πει να αντιστοιχεί στο 100% του υπό ανάθεση τμήμα¬ 
τος. Για το τμήμα που αφορά στην παροχή υπηρεσιών 
νομικού συμβούλου δικαίωμα συμμετοχής έχουν οι δι¬ 
ορισμένοι σε Πρωτοδικείο ή Εφετείο το οποίο εκτείνε¬ 
ται στην περιοχή ευθύνης του Φορέα Διαχείρισης ήτοι 
Περιφερειακές ενότητες Πιερίας και Λάρισας. Ελάχιστη 
απαιτούμενη προϋπόθεση συμμετοχής είναι: α) για την 
«Παροχή υπηρεσιών καθαρισμού υποδομών» η διάθεση 
προσωπικού τουλάχιστον δύο ατόμων και β) για την 
«Παροχή υπηρεσιών νομικού συμβούλου» η πενταετής 
εμπειρία στην παροχή νομικών συμβουλών. 

Παραλαβή Προκήρυξης και Αίτηση - Παροχή Διευκρι¬ 
νίσεων: Κάθε ενδιαφερόμενος μπορεί να απευθύνεται 
στον Αρμόδιο Επικοινωνίας της Αναθέτουσας Αρχής και 
να παραλαμβάνει το πλήρες κείμενο της Προκήρυξης 
μέχρι επτά (7) ημέρες πριν την καταληκτική ημερομηνία 
υποβολής των προσφορών κατά τη διάρκεια των εργά¬ 
σιμων ημερών και κατά τις ώρες 09:00 π.μ.- 2:30 μ.μ. Γ ια 
τη συμμετοχή του στο διαγωνισμό είναι απαραίτητη η 
παραλαβή της προκήρυξης. 

Αρμόδιος επικοινωνίας: Παππάς Δημήτριος, τηλ/φαξ: 
2352083000, ο-πιαίΙ: ίθόοΙγπιρ@οΙθΠθ1.9Γ 

Τόπος - Χρόνος Υποβολής Προσφορών: Οι ενδιαφε¬ 
ρόμενοι θα υποβάλουν την προσφορά τους, μη εξαρτώ- 
μενη από όρο, προϋπόθεση, αίρεση ή επιφύλαξη, στην 
Αναθέτουσα Αρχή,Έναντι Δημοτικού Γυμναστηρίου, Τ.Θ. 
37 Τ.Κ. 602 00 Λιτόχωρο Πιερίας, μέχρι την 24-08-2012, 
ημέρα Παρασκευή και ώρα Ελλάδος 16:00 (καταληκτική 
ημερομηνία του διαγωνισμού). Ημερομηνία διενέργειας 
του διαγωνισμού ορίζεται η 27-08-2012 ημέρα Δευτέρα 
και ώρα 10:00. Προσφορές που θα υποβληθούν μετά την 
καταληκτική ημερομηνία και ώρα δεν γίνονται δεκτές 
και επιστρέφονται. Οι προσφορές ισχύουν και δεσμεύουν 
τους Προσφέροντες για εκατόν είκοσι (120) ημέρες από 
την επόμενη ημέρα της διενέργειας του διαγωνισμού. Οι 
προσφέροντες οφείλουν, επί ποινή αποκλεισμού, μαζί 
με την προσφορά, να καταθέσουν εγγύηση συμμετοχής 
τους στο διαγωνισμό, της οποίας το ποσό θα πρέπει 
να καλύπτει το 5% της συνολικής προϋπολογισθείσας 
δαπάνης των Υπηρεσιών, συμπεριλαμβανομένου Φ.Π.Α, 
δηλαδή ποσού αναλυτικά για κάθε τμήμα: για το 1° 
τμήμα 2.500,00€ και για το 2° τμήμα 1.100,00€. 

Λιτόχωρο, 20 Ιουλίου 2012 

Ο Πρόεδρος Δ.Σ. 

ΠΑΥΛΟΣ ΑΝΔΡΕΔΑΚΗΣ 

-♦- 

( 10 ) 

ΝΟΜΟΣ ΚΥΚΛΑΔΩΝ 
ΔΗΜΟΣ ΣΥΡΟΥ-ΕΡΜΟΥΠΟΛΗΣ 

Αριθμ. 11129 

Ανακοινώνεται ότι στις 14-08-2012 ημέρα Τρίτη και 
ώρα 10:00 π.μ. ενώπιον της αρμόδιας επιτροπής η οποία 
συνέρχεται σε δημόσια συνεδρίαση, μισή ώρα πριν την 

ώρα λήξης της ανωτέρω προθεσμίας, θα διενεργηθεί 
στην αίθουσα συνεδριάσεων του Δημοτικού Συμβουλίου 
του Δήμου Σύρου - Ερμούπολης, ανοικτός διαγωνισμός 
με σφραγισμένες προσφορές και κριτήριο κατακύρω- 
σης την χαμηλότερη τιμή σε ΕΥΡΩ, για την ανάδειξη 
αναδόχου των παραπάνω έργου. 

Η διεξαγωγή του διαγωνισμού, η ανάθεση και η εκτέ¬ 
λεση του έργου, διέπονται από τις διατάξεις : 

Τον Ν. 2362/95 (ΦΕΚ 247 Α') περί Δημόσιου Λογιστι¬ 
κού. 

Του Ν. 3463/2006 «Νέος Δημοτικός και Κοινοτικός 
κώδικας». 

Του Ν. 3886/10 «Δικαστική προστασία κατά την σύναψη 
δημοσίων συμβάσεων». 

Του Ν. 3852/2010 «Πρόγραμμα Καλλικράτης». 

Του Ν. 3669/08 «Κύρωση της κωδικοποίησης νομοθε¬ 
σίας κατασκευής Δημοσίων Εργων». 

Οι σε εκτέλεση των ανωτέρω διατάξεων εκδοθείσες 
κανονιστικές πράξεις (εφόσον δεν περιλαμβάνονται 
στην κωδικοποίηση), καθώς και λοιπές διατάξεις που 
αναφέρονται ρητά ή απορρέουν από τα οριζόμενα στα 
συμβατικά τεύχη της παρούσας εργολαβίας και γενι¬ 
κότερα κάθε διάταξη (Νόμος, Π.Δ., Υ.Α.) και ερμηνευτική 
εγκύκλιος που διέπει την ανάθεση και εκτέλεση του 
έργου της παρούσας σύμβασης, έστω και αν δεν ανα- 
φέρονται ρητά παραπάνω. 

Ο προϋπολογισμός του έργου ανέρχεται σε 117.000,00 
€ συμπεριλαμβανομένου του ΦΠΑ16% (ΚΑ. 30-7331.006). 
Η ανάδειξη του αναδόχου θα γίνει με σφραγισμένες 
προσφορές, με το σύστημα «του ενιαίου ποσοστού έκ¬ 
πτωσης» του άρθρου 5 του Ν. 3669/08 (ΚΔΕ), 

Στον διαγωνισμό γίνονται δεκτές: 

1. Μεμονωμένες εργοληπτικές επιχειρήσεις: 

α. Εγγεγραμμένες στο Ελληνικό Μητρώο ΜΕΕΠ του 
Υ.ΠΕ.ΧΩ.Δ.Ε., εφόσον ανήκουν στην Α2 και 1η και 2η 
τάξη με την επιφύλαξη του κατωτάτου ορίου για έργα 
κατηγορίας ΟΙΚΟΔΟΜΙΚΩΝ. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.), 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
ΜΕΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

2. Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 2 
παρ. 7 του π.δ. 609/85 (Κοινοπραξία στην ίδια κατηγο¬ 
ρία), υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

3. Κοινοπραξίες εργοληπτικών επιχειρήσεων εγγε¬ 
γραμμένων στην τάξη Α1 του Μ.Ε.Ε.Π. για έργα κατη¬ 
γορίας ΟΙΚΟΔΟΜΙΚΑ με τις προϋποθέσεις της παρ. 10 
του άρθρου 16 του ν. 3669/08, όπως ισχύει (αναβάθμιση 
ορίου λόγω κοινοπραξίας). 


Η εγγύηση για την συμμετοχή στο διαγωνισμό είναι 
1.966,15 Ευρώ ποσοστό (2%) επί του προϋπολογισμού 
της μελέτης μη συμπεριλαμβανομένου του Φ.Π.Α και 
βεβαιώνεται με προσκόμιση ισόποσου γραμματίου ει- 
σπράξεως του Ταμείου Παρακαταθηκών και Δανείων 
ή εγγυητικής επιστολής αναγνωρισμένης Τράπεζας. 
Η εγγύηση αυτή θα απευθύνεται στον Δήμο Σύρου- 
Ερμούπολης. Οι προσφορές γίνονται δεκτές από την 
αρμόδια επιτροπή την αναφερόμενη ημέρα και ώρα, 
καθώς επίσης και οι προσφορές που θα φθάσουν στο 
Δήμο ταχυδρομικώς ή δί άλλου τρόπου, μέχρι την ίδια 
ως άνω ημέρα και ώρα. 

Η έκπτωση θα είναι με ενιαίο ποσοστό σε ακέραιες 
μονάδες επί τοις εκατό, επί του προϋπολογισμού της 
Υπηρεσίας και θα υποβληθεί σε έντυπο του αναδό¬ 
χου. 

Οι δαπάνες δημοσιεύσεως της περίληψης της διακή¬ 
ρυξης του αρχικού και τυχόν επαναληπτικού διαγωνι¬ 
σμού, βαρύνουν τον ανάδοχο. 

Σε περίπτωση που για οποιοδήποτε λόγο δεν πραγ¬ 
ματοποιηθεί η δημοπρασία την παραπάνω ημερομηνία 
ή αποβεί άγονος, θα επαναληφθεί την 21/08/2012 ημέρα 
Τρίτη στον ίδιο χώρο και ώρα χωρίς να απαιτείται νέα 
δημοσίευση της περίληψης διακήρυξης. 

Τα τεύχη του διαγωνισμού χορηγούνται τις εργάσιμες 
ημέρες και ώρες στα γραφεία της Τεχνικής Υπηρεσίας 
του Δήμου αφού καταβληθεί αντίτιμο δεκαπέντε ευρώ 
στο Ταμείο του Δήμου Σύρου -Ερμούπολης. (Πληροφο¬ 
ρίες: Σαμουτζάκη Ελένη - Αννα, τηλ. 2281361009). 

Σύρος, 23 Ιουλίου 2012 

Ο Δήμαρχος 
ΙΩΑΝΝΗΣ ΔΕΚΑΒΑΛΛΑΣ 

-♦- 

( 11 ) 

ΠΕΡΙΦΕΡΕΙΑΣ ΚΡΗΤΗΣ 
ΔΗΜΟΣ ΗΡΑΚΛΕΙΟΥ 

Αριθμ. 124024 

Ο Δήμος Ηρακλείου προκηρύσσει ανοικτό διαγωνισμό 
(παρ. 2α του άρθρου 4 του Ν. 1418/84 όπως αυτός ισχύει 
και υπό τις προϋποθέσεις του Ν. 3263/2004 και του 
Ν. 3669/08) για την ανάθεση του έργου: 

«ΑΝΕΓΕΡΣΗ 23 ου ΝΗΠΙΑΓΩΓΕΙΟΥ ΗΡΑΚΛΕΙΟΥ ΣΤΙΣ 
ΟΔΟΥΣ ΛΑΣΑΙΑΣ ΚΑΙ ΑΥΛΩΝΟΣ (ΘΕΡΙΣΣΟΣ)» με προϋ¬ 
πολογισμό 900.000,00 €. 

Το έργο συντίθεται από τις ακόλουθες κατηγορίες 
εργασιών: α) κατηγορία ΟΙΚΟΔΟΜΙΚΑ, με προϋπολογι¬ 
σμό 515.330,41 € (συμπεριλαμβανομένων των απολογι¬ 
στικών εργασιών), β) κατηγορία ΗΜ με προϋπολογισμό 
190.907,77 € (δαπάνη εργασιών, ΓΕ & ΟΕ και απρόβλε¬ 
πτα). 

Οι ενδιαφερόμενοι μπορούν να ενημερωθούν για τα 
συμβατικά τεύχη του διαγωνισμού (Διακήρυξη, Συγγρα¬ 
φή Υποχρεώσεων, σχέδια κλπ.) από την ηλεκτρονική 
σελίδα του Δήμου νννννν.όβΓ3ΐ<Ιίοη.9Γ και το έντυπο της 
οικονομικής προσφοράς θα δίνεται μέχρι και τις 16 Αυ- 
γούστου 2012 (2 εργάσιμες ημέρες) πριν την ημερομηνία 
διεξαγωγής της δημοπρασίας με καταβολή ποσού 5€ 
στο ταμείο του Δήμου (στο Δημοτικό κτίριο Εορ^ Π 
στο πρώην Δημαρχείο Ν. Αλικαρνασσού). Η διακήρυξη 
του έργου έχει συνταχθεί κατά το εγκεκριμένο από τον 
υπουργό ΠΕ.ΧΩ.Δ.Ε. υπόδειγμα. 

Πληροφορίες στην Διεύθυνση Τεχνικών Έργων του 
Δήμου Ηρακλείου κατά τις εργάσιμες ημέρες και ώρες, 
ίαχ επικοινωνίας 2810-244747, αρμόδιοι υπάλληλοι για 
επικοινωνία Γωνιανάκης Εμμανουήλ, Καραγιαννάκη 
Ζαφειρένια, Γέμελας Σαράντος τηλ. 2810-247524, 2810- 
247557, 2810-247546. 

Ο διαγωνισμός θα διεξαχθεί στα γραφεία της Τεχνι¬ 
κής Υπηρεσίας του Δήμου Ηρακλείου (πρώην Δημαρχείο 
Νέας Αλικαρνασσού) που βρίσκεται στην οδό Διονυσίου 
13Α, Ν. Αλικαρνασσός, την 21η Αυγούστου 2012 ημέρα 
Τρίτη και ώρα 10:00 π.μ. (λήξη επίδοσης προσφορών) 
από την αρμόδια επιτροπή. Το σύστημα υποβολής των 
προσφορών είναι το σύστημα με επιμέρους ποσοστά 
έκπτωσης κατά το άρθρο 4 του Ν.3669/08 

Στον διαγωνισμό γίνονται δεκτοί: 

α) Διαγωνιζόμενοι, μεμονωμένοι ή σε κοινοπραξία, εγ¬ 
γεγραμμένοι στο ΜΕΕΠ, που καλύπτουν τις κατηγορίες 
και τάξεις του έργου, ήτοι τάξεις: 

1η ή 2η ή 3η τάξη (εντός και εκτός νομού) στην κα¬ 
τηγορία ΟΙΚΟΔΟΜΙΚΩΝ, Α2 ή 1η ή 2η τάξη (εντός και 
εκτός νομού) στην κατηγορία Η/Μ β) Διαγωνιζόμενοι 
προερχόμενοι από κράτη μέλη της ΕυρωπαϊκήςΈνωσης 
ή του Ευρωπαϊκού Οικονομικού Χώρου (Ε.Ο.Χ) ή της 
Σ.Δ.Σ. του Π.Ο.Ε., όπου τηρούνται επίσημοι κατάλογοι 
αναγνωρισμένων εργοληπτών, εφόσον είναι εγγεγραμ¬ 
μένοι σε αυτούς και σε τάξη και κατηγορία αντίστοιχη 
του Ελληνικού Μητρώου ΜΕΕΠ.. γ) Διαγωνιζόμενοι προ¬ 
ερχόμενοι από κράτη μέλη της ΕυρωπαϊκήςΈνωσης ή 
του Ευρωπαϊκού Οικονομικού Χώρου (Ε.Ο.Χ) ή της Σ.Δ.Σ. 
του Π.Ο.Ε., όπου δεν τηρούνται επίσημοι κατάλογοι ανα¬ 
γνωρισμένων εργοληπτών, εφόσον αποδεικνύουν ότι 
έχουν εκτελέσει έργα παρόμοια (ποιοτικά και ποσοτικά) 
με το δημοπρατούμενο. 

Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 14.124,77 € που θα 
απευθύνεται είτε στην υπηρεσία που διεξάγει το δια¬ 
γωνισμό, είτε στο φορέα κατασκευής, είτε στον κύριο 
του έργου και ισχύος τουλάχιστον 210 ημερών, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι 180 ημέρες. 

Το έργο συγχρηματοδοτείται από το Ευρωπαϊκό Τα¬ 
μείο Περιφερειακής Ανάπτυξης (ΕΤΠΑ), στο πλαίσιο του 
ΕΠ Κρήτης και Νήσων Αιγαίου 2007 - 2013 μέσω του 
Προγράμματος Δημοσίων επενδύσεων. 

Προκοταβολή δεν θα χορηγηθεί. 

Το αποτέλεσμα της δημοπρασίας θα εγκριθεί από την 
Οικονομική Επιτροπή του Δήμου Ηρακλείου σύμφωνα 
με το Ν. 3852/2010. 

Ηράκλειο, 23 Ιουλίου 2012 

Ο Δήμαρχος 
ΓΙΑΝΝΗΣ ΚΟΥΡΑΚΗΣ 
-♦- 

( 12 ) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 
ΑΠΟΧΕΤΕΥΣΗΣ ΙΩΑΝΝΙΝΩΝ 

Αριθμ. 5194 

1. Η ΔΕΥΑ Ιωαννίνων προκηρύσσει ανοιχτό διαγω¬ 
νισμό για την παροχή υπηρεσιών με τίτλο: «ΠΑΡΟΧΗ 
ΥΠΗΡΕΣΙΩΝ ΓΙΑ ΤΗ ΔΙΑΧΕΙΡΙΣΗ ΚΑΙ ΤΕΛΙΚΗ ΔΙΑΘΕΣΗ 
ΤΗΣ ΛΑΣΠΗΣ ΤΗΣ ΔΕΥΑ ΙΩΑΝΝΙΝΩΝ» με προϋπολογισμό 
2.952.000 ευρώ με ΦΠΑ. 


2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κλπ) από την έδρα της υπηρεσίας πρώην 
Δημαρχείο Παμβώτιδος, μέχρι τις 3/9/2012 καταβάλλο- 
ντος το ποσόν αναπαραγωγής τους 10 ευρώ. 

Πληροφορίες στο τηλέφωνο 26510-02885 ΡΑΧ επικοι¬ 
νωνίας 26510-91616 αρμόδιοι υπάλληλοι για επικοινωνία 
ΛΑΙΟΣ ΔΗΜΗΤΡΙΟΣ-ΜΠΑΙΚΟΥΣΗΣ ΕΥΑΓΓΕΛΟΣ. 

3. Ο διαγωνισμός θα διεξαχθεί στις 18/9/2012 ημέρα 
Τρίτη και ώρα 10.00 π.μ. (λήξη επίδοσης προσφοράς) 
με ανοιχτή δημοπρασία με κριτήριο κατακύρωσης 
τη χαμηλότερη τιμή σύμφωνα με τις διατάξεις του 
Π.Δ. 28/80 και του Π.Δ. 59/2007. 

4. Στο Διαγωνισμό μπορούν να λάβουν μέρος: 

Α). Φυσικά ή νομικά πρόσωπα, ημεδαπά ή αλλοδαπά, ή 
συνεταιρισμοί που λειτουργούν νόμιμα στην Ελλάδα ή 
σε άλλο κράτος μέλος της ΕυρωπαϊκήςΈνωσης (ΕΕ) ή 
του Ευρωπαϊκού Οικονομικού Χώρου (ΕΟΧ) ή σε τρίτες 
χώρες που έχουν υπογράψει τη Συμφωνία Δημοσίων 
Συμβάσεων του Παγκόσμιου Οργανισμού Εμπορίου, η 
οποία κυρώθηκε με το νόμο 2513/1997 ή 

Β). Ενώσεις των ανωτέρω. 

Ενώσεις προσώπων δύναται να υποβάλλουν κοινή 
προσφορά, με τις παρακάτω προϋποθέσεις: 

1. στην προσφορά θα αναγράφεται απαραιτήτως το 
ποσοστό συμμετοχής κάθε προσώπου και το ειδικό μέ¬ 
ρος του Έργου με το οποίο θα ασχοληθεί στο πλαίσιο 
της υλοποίησης της σύμβασης. 

2. όλα τα πρόσωπα της Ένωσης θα καλύπτουν την 
απαίτηση της νόμιμης λειτουργίας τους στην Ελλάδα 
ή σε άλλο κράτος μέλος της ΕΕ ή του ΕΟΧ ή σε τρίτες 
χώρες που έχουν υπογράψει τη Συμφωνία Δημοσίων 
Συμβάσεων του Παγκόσμιου Οργανισμού Εμπορίου, η 
οποία κυρώθηκε με το νόμο 2513/1997. 

Οι Ενώσεις προσώπων δεν υποχρεούνται να περιβλη- 
θούν ορισμένη νομική μορφή για την υποβολή της προ¬ 
σφοράς τους. Ωστόσο, σε περίπτωση που η σύμβαση 
κατακυρωθεί σε Ένωση προσώπων, η Αναθέτουσα Αρχή 
δικαιούται, εφόσον το θεωρήσει αναγκαίο για την ικα¬ 
νοποιητική εκτέλεση της Σύμβασης, να ζητήσει από την 
Ένωση να περιβληθεί ορισμένη νομική μορφή και ηΈνω- 
ση, στην περίπτωση αυτή, υποχρεούται να το πράξει. 

Τα μέλη της Ένωσης ευθύνονται έκαστος, έναντι της 
Αναθέτουσας Αρχής, αλληλεγγύως και εις ολόκληρο για 
την παροχή των ζητούμενων υπηρεσιών. Κάθε ενδια¬ 
φερόμενος δεν μπορεί να συμμετέχει σε περισσότερες 
από μία προσφορές. Στην περίπτωση αυτή αποκλείεται 
από τον διαγωνισμό και μαζί του και οι προσφορές στις 
οποίες συμμετέχει. 

5. Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 48.000,00 ΕΥΡΩ και 
ισχύ τουλάχιστον 5 μήνες, μετά την ημέρα διεξαγωγής 
του διαγωνισμού. Ο χρόνος ισχύος των προσφορών 
είναι 4 μήνες. 

6. Το έργο χρηματοδοτείται από την ΔΕΥΑΙ. 

7. Το αποτέλεσμα της δημοπρασίας θα εγκριθεί από 
το ΔΣ της ΔΕΥΑΙ. 

8. Αποστολή στην Υ.Δ.Ε.Ε. 20/7/2012 

Ιωάννινα, 20 Ιουλίου 2012 
Ο Πρόεδρος του Δ.Σ. 

ΦΙΛΙΠΠΟΣ ΦΙΛΙΟΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 


30 € 

- 

Ε.Β.Ι. 


- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 



15 € 

Β' 



30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 


Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 


Α.Α.Π. 


Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: ήίίρ://νννννν.β1.9Γ - θ-παϊΙ: ννβόπ33ίθΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 1 2004822707 1 20008 * - 






















